**DANMARK, MIT FÆDRELAND**

**HOVEDPRODUKTIONEN**

**Idé (også skuespiller i Teatergrads og BaggårdTeatret scener)
Josephine Nørring**

Født i 1980 i København. Uddannet skuespiller fra Skuespillerskolen ved Aarhus Teater i 2004. Har været fastansat på Aarhus Teater, hvor hun bl.a. spillede Angelika i Lars Noréns *Personkreds 3* og siden på Aalborg Teater, hvor hun bl.a. spillede Tilde i Jakob Ejersbos *Nordkraft*, Leonora i Holbergs *Don Ranudo* og Mia i Kristian Erhardsens *Hjem til Jul*. Josephine er i dag freelance og er kunstnerisk leder af *Danmark, mit fædreland*.

**Konceptualiserende instruktør**

**Mia Lipschitz**

Født i København og opvokset i Allerød. Uddannet sceneinstruktør fra Statens Teaterskole i 2008. Har siden 2008 arbejdet på både større og mindre scener i Danmark med hovedfokus på udvikling og opsætning af ny dramatik. Seneste produktion er *Fucking Åmål*, co-produktion for Teater Hils din Mor og Teater Vestvolden.

**Dramaturg**

**Tanja Diers**

Født i København. Uddannet cand.mag. i Teater- og performancestudier fra Københavns Universitet 2011. Dramaturg og international koordinator på Sort/Hvid 2011-2017, arbejder i dag som freelance-dramaturg og -producent. Har blandt andet været dramaturg på *Manifest 2083* i 2012, *All My Dreams Come True* i 2013 og *Living Dead i 2016* instrueret og skrevet af Christian Lollike. Har derudover kurateret flere internationale teaterfestivaler og ledet et udviklingsprogram for dramatiker i 5 år.

**Scenograf**

**Katrine Gjerding**

Født i Gentofte. Uddannet scenograf fra Den Danske Scenekunstskole i København i 2013. Har lavet scenografi til bl.a. *Hvad vi taler om når vi taler om Kærlighed* på Århus Teater 2018, *Disgraced* på Betty Nansen Teatret/Edison, 2017 og *Intet* på Odense teater 2018.

**Lyddesigner**

**Emil Sebastian Bøll**

Født i København i 1982 og vokset op på Frederiksberg og i Espergærde. Udannet lyddesigner fra Statens Scenekunstskole 2008. Emil har siden sin afgang skabt lyddesigns og komponeret musik til teater- og danseforestillinger for bl.a. Aalborg Teater, Aarhus Teater, Republique, Mungo Park, Betty Nansen, Dadadans, Eventministeriet Kgl. Teater og Teatergrad samt skabt lyddesigns til danske museer bl.a. Møntergården, Hobro Gasværk og Den Blå Planet. Modtog Statens Kunstfonds Arbejdslegat 2015 og Statens Kunstfonds Komponistlegat 2017.

**Lysdesigner
Anders Budolf Andersen**Født i Hjørring. Autodidakt lysdesigner. Debuterede som skuespiller i *Folk og røvere i Kardemommeby* i 1978. Siden 1980 tilknyttet Hjørring revyen. Har været på Vendsyssel Teater siden teatrets start i 1984. Her har han bl.a. lavet scenografi og lys til *Gøgereden*, *Peter Pan* og senest lysdesign til *Arsenik og gamle kniplinger, Hvem spiller ud?, I fornuftens land* og *Hamlet*.

**INSTRUKTØRER**

**BaggårdTeatrets instruktør & dramatiker**

**Petra-Leonie Pichler**

Født og opvokset i Bertolt Brechts hjemby Augsburg i Tyskland. I 2011 grundlagde hun sit eget uafhængige ensemble BLUESPOTS PRODUCTIONS, som blev tildelt bedste kreative team i Tyskland i 2014. I 2016 instruerede hun *Bertolt Brechts Svendborgdigte* på BaggårdTeatret i Svendborg, en forestilling der i foråret 2017 blev nomineret til en Reumert Årets Særpris. I 2018 begyndte hun at undervise på Den Danske Scenekunstskole i Aarhus.

**Bornholms Teaters instruktør**

**Jens Svane Boutrup**
Født i København, men opvokset i Holeby på Lolland. Uddannet teaterinstruktør (MFA) ved Brooklyn College, City University of New York i 2003. BA i Teatervidenskab ved Københavns Universitet 2001. Diplomuddannelse i Kunst og Kulturledelse ved Odsherred Teaterskole i 2011. Teaterleder for Teater Momentum 2005-08. Teaterchef på Bornholms Teater siden 2008, hvor han bl.a. har iscenesat *Jeppe på Bjerget*, *Den Politiske* *Kandestøber*, *Erasmus Montanus,* *Mordet i Vestermarie*, *Glistrup* m.fl. Fungerer også som gæsteinstruktør på andre teatre, senest på Teater V i 2017 med forestillingen *Tvind – the musical**.*

**Holbæk Teaters instruktør**

**Brian Kristensen**

Født i 1972 i København. Har som autodidakt skuespiller arbejdet ved Teatret Københavneren, Det Lille teater og Holbæk Teater m.fl. Blev uddannet fra Skuespillerskolen ved Odense Teater i 2003 og var herefter tilknyttet Odense Teater et år før han blev freelance. Brian har spillet med i bl.a. *Oliver Twist* og *Alladin*. På Nørrebro Teater har han medvirket i *Fagre voksne verden* og *Lets kick ass*. På Folketeatret *Ægteskab på italiensk*, *Dronningen af Malmø*, *Trold kan tæmmes* og *Høfeber*. Brian var med til at starte DragsholmRevyen sammen med Bente Eskesen i 2007 og medvirkede i revyen i fem år. Han har også spillet på både Vendsyssel Teater og Holbæk Teater. På sidstnævnte tiltrådte han som leder, sammen med kollegaen Kristoffer Møller Hansen, i 2011.

**Limfjordsteatrets instruktør
Gitta Malling**
Født i Glostrup, bosat i Nykøbing Mors. Teaterleder og kunstnerisk leder af Limfjordsteatret, egnsteatret på Mors, siden 2001. Instruerer selv en del af teatrets forestillinger og blev i 2010 nomineret til en Reumert for forestillingen *Pinkie*. Var i 2011-2016 formand for TIO, Teatrenes Interesseorganisation, og formand for Åben Skole-udvalget i TIO siden 2016. Modtog Merete Hegner Prisen og rejselegatet fra Axel og Magda Fuhrs Fond i 2015 samt Horsens Børneteaterpris i 2017. Medlem af bestyrelsen for Det Københavnske Teatersamarbejde, udpeget af Statens Kunstråds Scenekunstudvalg.

**Teatergrads instruktører**

**Rolf Hansen**
Født i 1975 i København. Uddannet fra Skuespillerskolen ved Aarhus Teater i 2005. Herefter freelance med roller på bl.a. Aarhus Teater, Aalborg Teater, Svalegangen, Team Teatret, Vendsyssel Teater og Teater V. Har siden 2014 været fast tilknyttet Teatergrad som skuespiller og skal i 2018 instruere børneforestillingen *Fælleskab – i børnehøjde*. Scenen i *Danmark, mit fædreland* er Rolfs debut som instruktør. Reumert-nomineret som bedste mandlige birolle i Teamteatrets *Gorilla* i 2013.

**Pelle Nordhøj Kann**Født og opvokset i Lyngby. Uddannet på Skuespillerskolen ved Århus Teater i 2005. Har instrueret Teatergrads *Krig – i børnehøjde*2015, *Husker du?* 2015, *Demokrati* 2017 samt Fix&Foxys *Et Dukkehjem* i i London 2016 og Kalmar i 2017. Har desuden instrueret Danmarks Radios sommer- og julekoncerter siden 2013. Etablerede Det Flydende Teater i 2007, som han siden da har været kunstnerisk leder af og instruerede senest *Martyren Munk* 2017. I 2014 skabte han sammen med Christine Worre Kann og Sandra Yi Sencindiver Teatergrad, hvor han stadig tegner den ene tredjedel af den kollektive ledelse.

**Teatret Maskens dramatiker og instruktør**

**Solveig Weinkouff,** [**weinkouff.com**](http://www.weinkouff.com)Født i Dronninglund. Skuespiller på Jomfru Ane Teatret 1984 - 1989. Mesterlære som instruktør på Aveny Teatret og Dr. Dantes Aveny 1989 – 1994. Siden 2012 kunstnerisk leder af Teater Baglandet. Har haft 60 instruktionsopgaver for scene og radio siden debut i 1995 på bl.a. Teater Grob, Rialto Teatret, Café Teatret, Mungo Park, Riddersalen og Svalegangen. Har iscenesat otte børne- og ungdomsforestillinger for Teatret Masken.

**Vendsyssel Teaters dramatiker og instruktør
Jørgen Bing**Født på Frederiksberg. Uddannet fra Skuespillerskolen ved Aarhus Teater i 1984. Skuespiller ved Vendsyssel Teater siden 1992, og chef 2000-2003. Har på Vendsyssel Teater bl.a. spillet Strindberg i *Tribadernes Nat* 2011, Percy i *Ingen kender Kunsten* 2016 og Polonius i *Hamlet* 2017. Desuden medlem af byrådet i Hjørring for SF siden 2006 og initiativtager til Stygge Krumpen-indsatsen, som bl.a. førte til julekalenderen *Ludvig og julemanden* på TV2.

**ØVRIGE DRAMATIKERE**

**BaggårdTeatret
Mikael Josephsen**

Født i 1961 i Virum, nu bosat i Svendborg. Mikael Josephsen voksede op i Nordsjælland i problemfyldte omgivelser. Som ung var han en talentfuld bordtennisspiller, der blandt andet var med til at blive dansk klubmester. Han kom senere til at leve en omtumlet tilværelse med misbrug af alkohol og narkotika, inden han kom ud af dette miljø. Debuterede som digter med samlingen *Havet under huden* i 1998. Siden er det blevet til flere digte og romaner. Han har modtaget flere legater fra bl.a. Statens Kunstfond, Statens Litteraturfond og Litteraturrådet samt det 3. årige legat. *Digtsamlingen Knæk* udkom i 2016 på Gyldendal.

**Bornholms Teaters dramatiker
Dennis Gade Kofod – forfatter**Født i Randers og opvokset på Bornholm. Har udgivet flere bøger og teatermanuskripter, bl.a. *Anskudte dyr* [2005](https://da.wikipedia.org/wiki/2005), *Brøndtjætten* 2006, *Nexø Trawl* 2007, *Superhelte i det hele taget* 2010, *Ellestingeren 2012 - et* drama for børn, *Genfærd* 2013, *Mordet i Vestermarie* 2014, *Nancy* 2016 og *Bornholm - Steder og mennesker* 2016. Dennis har også skrevet scenarier til rollespil og er stifter af og underviser hos Den Bornholmske Forfatterskole.

**Limfjordsteatrets manuskriptforfatter**
**Lasse Popp**Født i Holstebro under gennemrejse**.**Skuespiller, sanger, tekstforfatter og fast bestanddel af Limfjordsteatret. Har medvirket og skrevet tekster til et væld af teatrets forestillinger som *Livet og så’rn*, *Vil ikke forstyrres*, *Slemmer dreng* og fordansket tekster af Sting og Tom Waits. Turnerer på tredje sæson med Tom Waits-forestillingen *Træt lever og tungt hjerte*.

**Teatergrads dramatiker
Julie Petrine Glargaard**Født i 1984 i Charlottenlund. Uddannet fra Dramatikeruddannelsen i 2013. Herefter fastansat som husdramatiker på Aarhus Teater for en toårig periode. Skrev i denne periode *Glasbobler* og *Salamimetoden* samt nyoversatte *Besøget* og *Hedda Gabler*. Medstifter af Teater Mannheim. Modtog i 2017 et arbejdslegat fra Statens Kunstfonds Litteraturudvalgog J.P Lund og hustru, f. Bugges legat. Modtog Preben Harris’ Rejselegat i 2016 for *Salamimetoden* og *Glasbobler*. ModtogDanske Dramatikeres Talentprisi 2015 for *Glasbobler*.

**SKUESPILLERE**

**BaggårdTeatrets skuespiller (spiller også Vendsyssel Teaters scene)
Ulver Skuli Abildgaard**Født i København. Uddannet fra Skuespillerskolen ved Odense Teater i 1984. Skuespiller i teatergruppen Masken i 1980’erne og ved Det Kgl. Teater 1990-94. Har bl.a. spillet med i Fassbinders *Et år med 13 måner* og Bulgakovs *En hunds hjerte* på Mammutteatret. Var på Aalborg Teater 2007-11, hvor han bl.a. spillede med i Millers *En sælgers død*. Har medvirket i en del tv-serier.

**Bornholms Teaters skuespiller (spiller også Holbæk Teaters scene)
Margit Watt-Boolsen**Født i Farum. Uddannet fra Skuespillerskolen ved Aarhus Teater i 2010. Er med i det musikalske skuespillerinde-ensemble ”De Damer”, der i 2015 lavede forestillingen *Stik mig en muse* på Café Liva og var på turné med den i 2017. Medvirkede i 2017 også i Teater V’s *Tvind – the musical*. Har turneret rundt i landet med flere forestillinger fra Syddjurs Egnsteater og med Teater Nordkrafts *Ved Arken klokken otte*. Var i 2013 på Folketeatret i *Skaf mig en tenor*.

**Holbæk Teaters skuespiller (spiller også Teatret Maskens scene)
Bente Eskesen**

Født i 1948 i Odense. Uddannet på Århus Teaters skuespillerskole i 1976 og var derefter tilknyttet Århus Teater i en årrække. Derpå freelance i København, hvor hun har stået på de fleste scener: Det Ny Teater, Amagerscenen, Husets Teater, Nørrebros Teater, Folketeatret, Betty Nansen Teatret, Glassalen i Tivoli, Røde Kro Teater, Privat Teatret og Det Kgl. Teater. Desuden har Bente turneret landet tyndt med mange og meget forskellige forestillinger. Har spillet masser af revy i Rottefælden, EbeltoftRevyen, Hjørring revyen, Sønderborg Sommerrevy, Pejsegaarden samt Vera og Valde Revyerne, som Bente skabte sammen med Chresten Speggers. Sidst men ikke mindst, har Bente startet DragsholmRevyen op med kollegaen Brian Kristensen, og som hun i dag er leder af.

**Limfjordsteatrets skuespiller (spiller også Bornholms Teaters scene)**

**Sune C. Abel**

Født i Svendborg. Uddannet fra Skuespillerskolen ved Odense Teater i 2008. Har bl.a. medvirket i *Konsumia* på Den Fynske Opera, *Det blå brev* ved Eventministeriet/Det Kgl. Teater og *Dr. Carl von Cosels Hemmelige Liv* ved Limfjordsteatret. Pt. fastansat på Limfjordsteatret som skuespiller og som undervisningsansvarlig for talentlinjen TeaterTalent Mors.

**Teatergrads skuespiller (spiller også BaggårdTeatrets scene)**

**Josephine Nørring**

Født i 1980 i København. Uddannet skuespiller fra Skuespillerskolen ved Aarhus Teater i 2004. Har været fastansat på Aarhus Teater, hvor hun bl.a spillede Angelika i Lars Noréns *Personkreds 3* og siden på Aalborg Teater, hvor hun bl.a. spillede Tilde i Jakob Ejersbos *Nordkraft*, Leonora i Holbergs *Don Ranudo* og Mia i Kristian Erhardsens *Hjem til Jul*. Josephine er i dag freelance og er kunstnerisk leder af *Danmark, mit fædreland*.

**Teatret Maskens skuespiller (spiller også Teatergrads scene)
Sandra Louise Mahmoud Lindquist**
Født og opvokset i Aarhus og nu bosat i København. Uddannet skuespiller i 2017 fra den svenske statslige scenekunstskole i  Malmø (Teaterhögskolan i Malmö). Har efter endt uddannelse blandt andet medvirket i *Zilan B. Min Historie* på teater ZEBU.

**Vendsyssel Teaters skuespiller (spiller også Limsfjordteatrets scene)
Robin Haslund Buch**Født i Hjørring. Autodidakt skuespiller, oversætter, instruktør og scenograf. Skuespiller ved Vendsyssel Teater siden 2006 i bl.a. *Skaf mig en tenor*, *Svend, Knud og Valdemar* og åbningsforestillingen *Niels Klims underjordiske rejse*. Har oversat bl.a. *Ain’t Misbehavin’*, *Fly Me to the Moon* og*Souvenir*. Har bl.a. instrueret *The Sound of Music* for Hjørring Sommerspil i 2016.